**Private barnehager og forslag om pensjonskutt**

 **Saken på en-to-tre**

* Regjeringen vil kutte tilskuddet til pensjon for private barnehager med til sammen 350 millioner kroner.
* Dette kommer på toppen av et allerede vedtatt kutt på 245 millioner kroner i kapitaltilskuddet i 2021.
* Private barnehager er fra før i en svært krevende økonomisk situasjon, med rekordmange barnehager som drifter i underskudd.
* PBL frykter at sektoren ikke har rygg til å bære kuttene, og er alvorlig bekymret for framtiden til de private barnehagene.
* For at barnehagesektoren skal kunne utvikle seg videre, må finansieringssystemet endres og forskjellsbehandlingen reduseres. Kutt i pensjonstilskudd går i motsatt retning og må stanses.

**Økonomien i private barnehager**

* Tall fra PBL viser at fire av ti private barnehager gikk med underskudd i 2019. Nær halvparten av PBL-barnehagene har budsjettert med underskudd i 2020.
* Private barnehager har et toårig etterslep i finansieringen av bemanningsnormen, som gjør at den økonomiske situasjonen fra før er svært krevende for mange barnehager.
* Finansieringssystemet fører til systematisk forskjellsbehandling mellom barnehagene, både mellom de kommunale og de private og mellom private barnehager i ulike kommuner.
* PBL har de siste ukene fått om lag 400 bekymringsmeldinger fra barnehager som frykter dårligere kvalitet på tilbudet til barna, dårligere vilkår for ansatte og nedleggelser.
* Barnehager som barna og familiene har blitt glade i, risikerer å måtte legge ned.

 **Mer velferd for pengene**

* Det offentlige sparer hvert år mellom 2 og 3 milliarder kroner ved å benytte private barnehager, sammenlignet med om kommunene skulle drevet alle barnehagene selv.
* For hver krone de private tjener, sparer det offentlige tre kroner. Dagens system, og forslaget om kutt i pensjonstilskudd, svekker private barnehagers konkurransekraft ytterligere.
* Private barnehager har mer fornøyde foreldre, like fornøyde ansatte og systematisk lavere sykefravær enn de offentlige barnehagene.
* Mer enn 95 prosent av årsverkene i private barnehager utføres av ansatte som har tariffavtale som er fremforhandlet og anbefalt av de ansattes organisasjoner.
* Mens kommunene i snitt rapporterer inn kostnader på 18 prosent av lønnsgrunnlaget til pensjon, får private barnehager dekket 13 prosent.
* Private barnehager leverer dermed billigere, men like gode, pensjonsordninger. Hvorfor skal tilskuddet kuttes ytterligere når besparelsen for det offentlige allerede er enorm?

**Veien videre: Behov for nytt finansieringssystem**

* Stortinget må sørge for en finansiering som likebehandler barn i alle barnehager, og som gjør det mulig for aktørene å utvikle enda bedre barnehager.
* Forslaget om kutt i pensjonskutt og vedtatt kutt i kapitaltilskudd må reverseres og det må på plass en minimumssats for tilskudd som kommunene ikke kan gå under.
* Endringer i finansieringen må skje etter en helhetlig gjennomgang som inkluderer alle elementene i tilskuddssystemet – og som sikrer forutsigbare og drivverdige rammevilkår for alle typer private barnehager.